钦定古今图书集成/明伦汇编/氏族典/第271卷 > 王安节
## 钦定古今图书集成/明伦汇编/氏族典/第271卷 > 王安节

按《宋史陈炤传》：“王安节，节度使坚之子也。少从其父
守合州有功，安节等兄弟五人皆受官。坚为贾似道
所忌，出知和州，郁郁而死。安节至咸淳末为东南第
七副将。德祐初，授阁门祗候，浙西添差兵马副都监，
战凤凰港有功，转三官。刘师勇复常州，攻走王良臣，
师勇还平江，以安节与张詹守常。元丞相伯颜攻破”
南门，安节率死士巷战，臂伤被执。有求其姓名者，安
节呼曰：“我王坚子安节也！”降之不得，乃杀之。